OpenLLM-France/wikimedia huggingface dataset:
# Lautoka

Lautoka Fiji uharteetako bigarren hiririk handiena da. Bere portua uharteetako sarrera nagusiena da Suvaren atzetik. Viti Levu uharteko mendebaldeko kostaldean dago, Naditik 24 kilometrora, iparraldean. Azukre kanaberaren plantazioek garrantzi handia dute honen ondorioz, azukrearen hiria bezala ezaguna da. 52.220 biztanle zituen 2007ko zentsuan eskura dauden azkenengo datuetan.

## Kanpo estekak

* Datuak: Q856662
* Multimedia: Lautoka / Q856662
# Lautiosaari

Lautiosaari Finlandiako Keminmaa udalerrian dagoen herrixka bat da. Kemijoki ibaiaren ekialdeko ertzean eta Kemi udalerriaren eta aireportuaren ondoan.

## Ikus, gainera

| Kemi-Tornioko aireportua | Keminmaa | Kemijoki ibaia |

## Kanpo estekak

* Lautiosaariko satelite bidezko mapa.
* Datuak: Q6305019
# Lautrach

Lautrach Alemaniako udalerria da. Bavariako estatuan kokatuta dago, [[Unterallgäu (barrutia)|Unterallgäu]] barrutian. 2014an 1.187 biztanle zituen 8,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566615
* Multimedia: Lautrach / Q566615
# Lautréamonteko kondea

Lautréamonteko kondea (benetako izena: Isidore Lucien Ducasse; Montevideo, 1846ko apirilaren 4a - Paris, 1870eko azaroaren 24a) Frantziako poeta izan zen. 1867an, Parisen bizilekua harturik, alde batera utzi zituen matematikako eta natur zientziako ikasketak, eta literaturgintzari lotu zitzaion. 1868. urtean eman zuen argitara, izenpetu gabe, bere lehen obra (Chants de Maldoror). Urtebete geroago, plazaratu zuen aipatutako obra Lautreamonteko kondea ezizenaz. 1870ean plazaratu zuen Poésies liburua, bere izen deiturez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q294181
* Multimedia: Comte de Lautréamont / Q294181
# Lautzenbrücken

Lautzenbrücken Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 386 biztanle zituen 4,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q645454
* Multimedia: Lautzenbrücken / Q645454
# Lauthiers

Lauthiers Frantziako udalerri bat da, Vienne departamenduan dagoena, Akitania Berria eskualdean. 2013an 96 biztanle zituen.

## Demografia
### Biztanleria

2007an Lauthiers udalerrian erroldatutako biztanleak 96 ziren. Familiak 29 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren, 13 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 37 etxebizitza zeuden, 34 familiaren etxebizitza nagusia ziren, 2 bigarren erresidentzia ziren eta 1 hutsik zegoen. Etxebizitza guzti hauek 37etxeak ziren. 34 etxebizitza nagusietatik 30 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek gela bat zuen, 3 etxek hiru zituzten, 7 etxek lau zituzten eta 22 etxek bost zituzten. 22 etxek euren parking plaza propioa zuten azpian. 16 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lauthiers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 4 | 60-64 | 4 |
| 4 | 55-59 | 0 |
| 0 | 50-54 | 8 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 8 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 56 ziren, horien artean 38 aktiboak ziren eta 18 inaktiboak ziren. 38 pertsona aktiboetatik 36 lanean zeuden (19 gizon eta 17 emakume) eta 2 langabezian zeuden (1 gizon eta 1 emakume). 18 pertsona inaktiboetatik 10 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2000. urtean Lauthiers udalerrian 11 nekazaritza-ustiategi zeuden, 812 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1436172
* Multimedia: Lauthiers / Q1436172
# Lautximeneta pilotalekua

Lautximeneta pilotalekua Donostiako Ibaeta auzoan dagoen pilotalekua da. 2006ko martxoaren 1ean inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12262028
# Le Mans-5 kantonamendua

Le Mans-5 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 1 udalerri ditu eta Le Mans da bere hiriburua.

## Kanpo estekak

* Datuak: Q18215086
# Le Mans-3 kantonamendua

Le Mans-3 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 1 udalerri ditu eta Le Mans da bere hiriburua.

## Kanpo estekak

* Datuak: Q17623584
# Le Mans-4 kantonamendua

Le Mans-4 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 2 udalerri ditu eta Le Mans da bere hiriburua.

## Kanpo estekak

* Datuak: Q17623587
# Le Mans (argipena)

Le Mans izenarekin hainbat gauza uler daitezkeː
* Le Mans, Frantziako hiria.
* Le Mans (musika taldea), Donostiako pop taldea.
* Le Manseko 24 Orduak, auto lasterketa ospetsua.
* Le Manseko barrutia, Sarthe departamenduaren barruan, Frantzian.
* Frantziako hainbat kantonamenduː
** Le Mans-1,
** Le Mans-2,
** Le Mans-3,
** Le Mans-4,
** Le Mans-5,
** Le Mans-6,
** Le Mans-7.
# Le Mans (filma)

Le Mans, 1971ko Lee H. Katzin estatubatuar zinema zuzendariak zuzendutako ekintza eta kirol film bat da. 1971ko Le Manseko 24 Orduetan girotua dago eta Steve McQueen aktoreak antzeztu zuen.
Aspalditik McQueenek burutan Le Manseko 24 Orduei buruzko film bat burutzeko proiektua zuen, baina beste film batzutan antzeztu behar zuela eta urte batzuz proiektua atzeratzen egon ostean, azkenean 1971an gauzatu zuen. Benetazko bizitzan McQueen abiadura nahiz motordun ibilgailuen zale porrokatua zen, batipat kirol-auto eta motoena. 2015ean film honen inguruko Steve McQueen: The Man & Le Mans dokumentala burutu zen.

## Argumentua

Oharra: Atal honek istorio osoa edo amaiera argitzen du.
Michael Delaney (Steve McQueen) estatubatuar auto pilotua Le Manseko 24 Ordu lasterketa mitikoan parte hartzeko asmoz Frantziara itzuli d, aurrez zauri baten ondorioz lasterketatik at egon ostean. Bertan, auto istripu berdinean hil zen Piero Belgetti pilotuarenn Lisa alargunaz (Elga Andersen) maiteminduko da.

## Aktoreak

* Steve McQueen: Michael Delaney
* Siegfried Rauch: Erich Stahler
* Elga Andersen: Lisa Belgetti
* Ronald Leigh-Hunt: David Townsend
* Fred Haltiner: Johann Ritter
* Luc Merenda: Claude Aurac
* Christopher Waite: Larry Wilson
* Louise Edlind: Anna Ritter andrea
* Angelo Infanti: Lugo Abratte
* Jean-Claude Bercq: Paul-Jacques Dion
* Michele Scalera: Vito Scaliso
* Gino Cassani: Loretto Fuselli
* Alfred Bell: Tommy Hopkins
* Carlo Cecchi: Paolo Scadenza

## Kanpo estekak

* IMDBko fitxa irakurgai (Ingelesez)
* Datuak: Q613290
* Multimedia: Le Mans (film) / Q613290
# Le Mans-2 kantonamendua

Le Mans-2 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 5 udalerri ditu eta Le Mans da bere hiriburua.

## Kanpo estekak

* Datuak: Q17623582
# Le Mans (musika taldea)

    Artikulu hau musika taldeari buruzkoa da; beste esanahietarako, ikus «Le Mans (argipena)».
Le Mans euskal musika taldea izan zen, 1993an eta Donostian sortutakoa. "Indie" edo pop alternatiboaren aitzindaria izan zen, bai eta "Donosti Sound" deituriko mugimenduaren parte.
Aventuras de Kirlianen taldekideek Gorka Otxoa bateriajolearekin batera osatu zuten.

## Taldekideak

* Jone Gabarain - ahotsa
* Teresa Iturrioz - baxua
* Ibon Errazkin - gitarra
* Peru Izeta - gitarra
* Gorka Otxoa - bateria

## Diskografia
### Albumak

* Le Mans (1993)
* Entresemana (1994)
* Saudade (1996)
* Aquí vivía yo (1998)

### EPak

* Zerbina (1995)
* Dry Martini (1995)
* Jonathan Jeremiah (1996)
* Mi novela autobiográfica (1997)
* Yin yang (1998)

## Kanpo estekak

* Datuak: Q3756611
# Le Mans-6 kantonamendua

Le Mans-6 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 2 udalerri ditu eta Le Mans da bere hiriburua.

## Kanpo estekak

* Datuak: Q17623592
# Le Mans-7 kantonamendua

Le Mans-7 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 7 udalerri ditu eta Le Mans da bere hiriburua.

## Kanpo estekak

* Datuak: Q17623593
# Le Mans-1 kantonamendua

Le Mans-1 kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 2 udalerri ditu eta Le Mans da bere hiriburua.

## Kanpo estekak

* Datuak: Q17623578
# Leland Hartwell

Leland Harrison (Lee) Hartwell (Los Angeles, 1939ko urriaren 30a) estatubatuar biologoa da. 2001eko Medikuntzako Nobel Saria jaso zuen Paul Nurse eta Timothy Huntekin batera proteina-molekulen aurkikuntzagatik eta zelula-zikloaren erregulazioan duten eginkizunagatik.
Kaliforniako Teknologia Institutuan eta Massachusetts Institute of Technologyn ikasi zuen. 1965etik 1968ra irakasle izan zen Kaliforniako Unibertsitatean eta 1968an Washingtonera aldatu zen. Seattleko Minbiziaren Ikerketarako Fred Hutchison Zentroko lehendakaria eta zuzendaria izan zen.
Ziklo zelularraren banaketaren geneak aurkitu zituen. Gene horien mutazioek minbizi mota batzuk sor ditzakete.
# Lelanto

Antzinaro klasikoan, Lelanto (antzinako grezieraz: Λήλαντος) titan bat izan zen. Peribea ozeanidearekin batera, Aura jainkosa izan zuen.

## Erreferentziak

* ↑ Bernabé & García-Gasco. (2016). Domenico Accorinti ed. Nonnus and Dionysiac-Orphic Religion. in: Brill’s Companion to Nonnus of Panopolis. BRILL ISBN 9789004310698..
* Datuak: Q3270327
# Leland (Ipar Carolina)

Leland Ipar Carolinako herri bat da. Brunswick konderrian kokatua dago. 2010ean 13.527 biztanle zituen, 51,23 kilometro koadrotan banatuta.

## Ikus, gainera

* Brunswick konderria

## Kanpo estekak

* Datuak: Q2028761
# Leland (Mississippi)

Leland Mississippiko hiri bat da. Washington konderrian kokatua dago. 2010ean 4.481 biztanle zituen, 9,3 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q867485
* Multimedia: Leland, Mississippi / Q867485
# Leland Grove (Illinois)

Leland Grove Illinoiseko hiri bat da. Sangamon konderrian kokatua dago. 2010ean 1.503 biztanle zituen, 1,62 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q575626
* Multimedia: Leland Grove, Illinois / Q575626
# Lelant

Lelant, kornubieraz: Lannanta, Ingalaterrako Kornualles konderriko herri bat da.

## Kanpo estekak

* Datuak: Q431799
* Multimedia: Lelant / Q431799
# Lelant Downs

Lelant Downs, Ingalaterrako Kornualles konderriko herrixka bat da, Ludgvan parrokian.

## Kanpo estekak

* Datuak: Q6520820
* Multimedia: Lelant Downs / Q6520820
# Leland John Haworth

Leland John Haworth (1904ko uztailak 11-1979ko martxoak 5) estatubatuar partikulen fisikari bat zen. Bere karrera luzean zehar Brookhaven National Laboratory, Atomic Energy Comission eta National Science Foundationeko zuzendaria eta Associated Universities, Inceko presidentearen laguntzailea izan zen.

## Biografia

Haworth Flinten jaio zen, garai hartan bere gurasoak, ohi, New Yorken bizi zirelarik. Bere gurasoak irakasleak ziren, eta kuakeroak. Familia Clevelandera bizitzera joan zen 1907an denbora labur batez, ondoren, 1910ean Newton konderriara (Indiana) joanez. Haworth maisu bezala graduatu zen fisikan Indianako Unibertsitatean 1926an. Indianan unibertsitateko beisbolean ere jokatu zuen, eta erdi profesional bezala ere jokatu zuen.

## Karrera

Graduatua lortu ondoren Wisconsingo Unibertsitatean ikasi eta doktoretza lortu zuen 1931n. Bertan, irakasle bezala sei urtez aritu zen, eta partikula azeleragailuetan lan egitera itzuli zen 1934an. 1937an Massachusetts Institute of Technologyn lan egitera joan zen. Bere aita hil ondoren postu berria lortu zuen Illinoisko Unibertsitateko fakultatean.
* Datuak: Q6520764
* Multimedia: Leland John Haworth / Q6520764
# Leland Stanford

Amasa Leland Stanford (Watervliet, 1824ko martxoaren 9a -Palo Alto, 1893ko ekainaren 21a) abokatu, politikari, negozio handiki, industrialari eta supremazista zuri estatubatuarra izan zen; Jane Stanford, bere emaztearekin, batera Stanford Unibertsitatea sortzeagatik ezaguna.​ Ameriketako Estatu Batuetako Alderdi Errepublikanoko partaidea zen, partiduko ordezkari bezala Kaliforniako 8. gobernadore izan zelarik (1861-1863) eta Ameriketako Estatu Batuetako Senatuko senadore (1885-1893).​​​​

## Erreferentziak

* ↑ Philanthropy in America : a comprehensive historical encyclopedia. ABC-CLIO 2004 ISBN 1-57607-861-2. PMC 56747800. (Noiz kontsultatua: 2022-07-19).
* ↑ Magliari, Michael; Tutorow, Norman E.. (2005-12-01). «The Governor: The Life and Legacy of Leland Stanford, a California Colossus» The Western Historical Quarterly 36 (4): 538. doi:10.2307/25443273. ISSN 0043-3810. (Noiz kontsultatua: 2022-07-19).
* ↑ Carlisle, Rodney. (2009). Encyclopedia of Play in Today's Society. SAGE Publications, Inc. ISBN 978-1-4129-6670-2. (Noiz kontsultatua: 2022-07-19).
* ↑ Lieven, Anatol. (2010-11-23). «Dominion from Sea to Sea: Pacific Ascendancy and American Power. By Bruce Cumings. New Haven: Yale University Press, 2009. 672p. $38.00.» Perspectives on Politics 8 (4): 1269–1270. doi:10.1017/s1537592710002884. ISSN 1537-5927. (Noiz kontsultatua: 2022-07-19).
* ↑ Neyrat, Frédéric. (2017-10-03). «Critique of Pure Madness» Atopias (Fordham University Press) (Noiz kontsultatua: 2022-07-19).
* ↑ Goethals, George; Sorenson, Georgia; Burns, James. (2004). Encyclopedia of Leadership. SAGE Publications, Inc. ISBN 978-0-7619-2597-2. (Noiz kontsultatua: 2022-07-19).

## Kanpo estekak

* Datuak: Q382109
* Multimedia: Leland Stanford / Q382109
# Lehen Italo-Etiopiar Gerra

Lehen Italo-Etiopiar Gerra (italieraz: guerra di Abissinia edo campagna d'Africa orientale) Italiak eta Etiopiak (Errusia eta Frantziaren laguntzarekin) 1895etik 1896ra borrokatu zuten. Wuchaleko Itunak eragin zuen, izan ere, italiarren arabera, Itunak herrialdea italiar protektoratu bihurtu zuen. Gerran zehar, etiopiarrak, zenbakiz eta suzko arma modernoekin ongi armatuak, nagusi ziren. Etiopiarrek Errusia eta Frantziaren laguntza jaso zuten: boluntarioak, aholkulari militarrak, armadaren entrenamendua eta armen salmenta. Italia, aldiz, nazio gaztea eta gehienbat pobrea zen, eta arma zaharkituez hornitua zegoen.
Eskala handiko gerra, 1895ean lehertu zen: Eritrea Italiarreko tropa kolonialek hasiera batean arrakasta izan zuten, baina, Etiopiako tropek, italiar posizioak kontraeraso eta Mekeleko italiar gotorlekua setiatu eta errenditu zuten. Italiako porrota Adwako guduaren ondorioz gertatu zen, non Etiopiako armadak kolpe erabakigarria eman zien kopuruan oso gaindituak zeuden italiarrei eta eritrear askariei. Eritrear batzuk, etiopiarrek traidoretzat hartuak, harrapatu eta mutilatu zituzten. Addis Abebako Itunak gerra amaitu zuen. Mendebaldeko metropolien gaineko lehen garaipen afrikarra izan ez zen arren, gerra hau panafrikanismoaren ikur nagusi bihurtu zen, eta, gerrari esker, Etiopiak bere burujabetza ziurtatu zuen 1936ra arte.

## Erreferentziak

* ↑ (Ingelesez) Warfare and Armed Conflicts: A Statistical Encyclopedia of Casualty and Other Figures, 1492-2015. (4. argitaraldia).
* ↑ (Ingelesez) Etemad, Bouda. (2007). Possessing the World: Taking the Measurements of Colonisation from the 18th to the 20th Century. , 87 or..
* ↑ Mekonnen, Yohannes. (2013). Ethiopia: the Land, Its People, History and Culture. New Africa Press, 76–80 or..
* ↑ Kinfe Abraham. (2006-2-8). The Impact of the Adowa Victory on The Pan-African and Pan-Black Anti-Colonial Struggle. in: Address delivered to The Institute of Ethiopian Studies. Addis Ababa University.

## Kanpo estekak

* Datuak: Q989115
* Multimedia: First Italo-Ethiopian War / Q989115
# Lehen Judu-Erromatar Gerra

Lehen Judu-Erromatar Gerra edo judu matxinada handia (latinez: Bellum Iudaicum; hebreeraz: המרד הגדול‎ ha-Mered Ha-Gadol), Judean bertokoek Erromatar Inperioaren aurkako egindako hiri matxinada nagusietako (Judu-Erromatar Gerrak) lehena izan zen, Kristo ondorengo 66 eta 73 urteen artean gertatu zena —bigarrena Kitosen Gerra (115-117) eta hirugarrena Bar Kokhbaren matxinada (132-135) izan ziren—. 66. urtean hasi zen, erromatar eta juduen arteko tirabira erlijiosoek eragina. Zerga-objekzioak egoera zaildu zuen eta Gessius Florus gobernadoreak tenplua arpilatu zuen. Honek matxinada indarberritu eta Herodes Agripa II.ak eta erromatar ofizilek hiria utzi zuten. Beth Horongo guduan matxinoek 6.000 legionario erail zituzten eta XII Fulminata legioak bere arranoa galdu zuen. Gauzak horrela, Neronek Vespasiano jeneralari matxinada betiko amaitzea eskatu zuen eta honek 67an Galilea inbaditu zuen. Errefuxiatuek hiriburua bete zuten baina Erromaren egoera politiko nahasiak operazioak geldiarazi zituen. Matxinada 70. urtean amaitu zen, noiz Titok zuzendutako legioek Jerusalem setiatu eta erraustu zuten. Legionarioek Jerusalemgo tenplua arpilatu eta su eman zioten; judu gotorleku nagusiak, batez ere 73. urtean Masada, hondatu eta biztanleriaren zati handi bat sarraskitu eta esklabo bihurtu zuten.

## Erreferentziak

* ↑ (Ingelesez) Grant, R. G.. (2017-10-24). 1001 Battles That Changed the Course of History. Book Sales, 85– or. ISBN 978-0-7858-3553-0..
* ↑ Davis, Paul K.. (2001). 100 Decisive Battles. Oxford University Press ISBN 1-57607-075-1..
* ↑ Berlin, Andrea & J. Andrew Overman, ed. The First Jewish Revolt: Archaeology, History, and Ideology. New York: Routledge.

## Kanpo estekak

* Datuak: Q202578
# Lehen Heleniar Errepublika

Lehen Heleniar Errepublika (grezieraz: Ἑλληνικὴ Δημοκρατία) Otomandar Inperioaren aurkako Greziako Independentzia Gerra garaian ezarri zen behin-behineko greziar estatu bat izan zen, nazioarteko aitorpenik gabea. Termino hau erabat historiografikoa da, izan ere, erregimen iraultzaileak gerra garaian jarrera demokratikoa eta konstituzionala izan zuela adierazten baitu. Alabaina, Grezian demokrazia ez zen ezarri Greziar estatu modernoa ezarri zen arte, zeinak burujabetza osoa izan zuen europar potentziei esker.
1821ean abiarazi zen iraultzaren lehen faseetan gaurko Grezia osatzen duten zenbait lurraldetan gobernu-kontseilu propioak hautatu ziren, zeinak administrazio zentral batek ordezkatu zituen 1822aren hasieran Epidauroren Lehen Biltzar Nazionala ospatu ostean. Biltzar hartan onartu zen lehen Greziar Konstituzioa, hala jaio zen lehen greziar estatu modernoa. Estatu berriak ez zuen garaiko potentzien aitorpena jaso eta kolapso bidean geratu zen bere baitan zuen gerra zibilak eta Ibrahim Paxaren turkiar-egiptoar armadaren garaipenek eraginda. Alabaina, 1827an, estatu jaioberria kolapsatzear zegoela, potentzia handiak itun batera iritsi eta erabaki zuten greziar estatu autonomiadun bati bide ematea, betiere otomandar subiranotasunaren pean. Itun horri Londresko Ituna deritzo. Otomandar Inperioak baina, ez zituen onartu potentzien eskakizunak eta hortaz, Navarinoko Gudua jazo zen, zeinak Greziari erabateko independentzia eman zion.
1827an, Troezengo Hirugarren Biltzar Nazionalak greziar estatua (Ἑλληνικὴ Πολιτεία) ezarri zuen eta Ioannis Kapodistrias kondea aukeratu zuen Greziako gobernadore izateko. 1828ko urtarrilean iritsi zen Greziara eta estatu funtzional bat sortzen saiatu zen, gerrak eragindako kalteak konpontzeaz gain, baina laster sortu zitzaizkion tokian tokiko aberats eta jauntxoekin gatazkak. Hala, Europako hiru "Potentzia Babesleek" esku-hartzea burutu zuten monarkia bati bide emateko. Erregimen berria 1832ko Londresko Konferentzian adostu zen, Bavariako Printzea, Wittelsbach-eko Oto, izendatu zen Grezia modernoko lehen errege.

## Estatuburuak

* Ioannis Kapodistrias (1828ko urtarrilaren 24 - 1831ko urriaren 9)
* Augustinos Kapodistrias (1931ko urriaren 9 - 1932ko apirilaren 9)
* Gobernu Batzordea (1932ko apirilaren 9 - 1833ko otsailaren 2)
* Datuak: Q528546
# Lehen Hezkuntzako eskola

Lehen hezkuntza, lehen hezkuntzako eskola edo oinarrizko eskola Europan normalean sei urtetik hamabi urte bitarteko haurrentzako eskola da, eta bertan umeek lehen hezkuntza edo oinarrizko hezkuntza jasotzen dute. Normalean, haur eskola edo eskolaurrearen ondoren dator, eta bigarren hezkuntza baino lehen.
Lehen Hezkuntzak bermatzen du ikasleak behar bezala alfabetatzen direla, hau da, irakurtzen, idazten, oinarrizko kalkulua egiten eta ezinbestekotzat jotzen diren kultura-kontzeptuetako batzuk, oinarrizko gaitasunak eta funtsezko gaitasunak izenekoak, irakasten ditu.
Lehen hezkuntza sei urtekoa da, 6 urtetik 12 urtera bitartekoa, herrialde bakoitzaren arabera. Aurreko etapa Haur Hezkuntza da. Herrialde gehienetan derrigorrezko irakaskuntza da, eta eskoletan edo ikastetxeetan ematen da.

## Lehen Hezkuntzako kurtsoak Espainian
### Lehenengo ziklo

Lehenengo zikloan Haur Hezkuntzatik sartzen dira.
* LHko 1.a: 6-7 urte
* LHko 2.a: 7-8 urte

### Bigarren zikloa

* LHko 3.a: 8-9 urte
* LHko 4.a: 9-10 urte
* LHko 5.a: 10-11 urte
* LHko 6.a: 11-12 urte
Ondoren ikasleek Derrigorrezko Bigarren Hezkuntza hasten dute.

## Lehen Hezkuntzako kurtsoak Frantzian
### Ama eskola

Hiru urte irauten du, eta honela banatzen da: Txikia, Ertaina eta Handia. Haurrak 3 urterekin sartzen dira eta 5-6 urterekin irteten dira. Han garatzen dituzte beren funtsezko ahalmenak, hizkuntza hobetzen dute eta idazketaren unibertsoa, zenbakiak eta beste ikaskuntza-esparru batzuk aurkitzen hasten dira.

### Lehen hezkuntza

Lehen hezkuntzako eskolak 5 urte irauten du eta 6 eta 10-11 urte bitarteko ikasleak eskolatzen ditu. Prestakuntza-urtea (PK), oinarrizko lehena (CE1), oinarrizko bigarrena (CE2), lehenengo erdia (CM1) eta bigarren erdia (CM2) hartzen ditu. Horietan zehar, ikaslea oinarrizko zazpi ikasgaitan trebatzen da: Frantsesa, Matematika, Zientzia eta Teknologia, Geografia eta Historia, Gizabidezko Hezkuntza, Hezkuntza artistikoa eta Gorputz eta kirol hezkuntza.
Ondoren, ikasleak Bigarren ikaskuntzan sartzen dira.

## Erreferentziak

* ↑ https://web.archive.org/web/20230622145930/https://latiendafrancesa.mx/el-sistema-educativo-frances/

## Kanpo estekak

* Datuak: Q9842
* Multimedia: Primary education / Q9842
# Kulm barrutia

Kulm barrutia Argovia kantonamenduan dagoen Suitzako barrutia da. Bere hiriburua Unterkulm da. 97,28 kilometro koadroko azalera du eta 38.763 biztanle.

## Mugakideak

Script error: The function "formatStatements" does not exist.

## Udalerriak

Beinwil am See Birrwil Burg (AG) Dürrenäsch Gontenschwil Holziken Leimbach (AG) Leutwil Menziken Oberkulm Reinach (AG) Schlossrued Schmiedrued Schöftland Teufenthal (AG) Unterkulm Zetzwil

## Kanpo estekak

* Datuak: Q659715
* Multimedia: Kulm (district) / Q659715